XXV. Honismereti Mozgó Egyetem
2025-09-08 08:00 - 17:00 (Europe/Budapest)

Ila Bálint Gömör megye című könyvének bemutatója Tornalján
2025-09-08 14:15
A Pro traditio plus, n.o. nonprofit szervezet kiadásában a Szellemi Tulajdon Nemzeti Hivatalának az engedélyezése alapján reprint megjelenik Ila Bálint Gömör megye I-IV. című műve.
Könyvbemutató 2025. szeptember 8-án, 14.15-től a Tornaljai Tompa Mihály Városi Művelődési Központban.
A könyv tárgyalja valamennyi Gömör megyei település történetét a kezdetektől 1773-ig.
Ila Bálint Gömör megye I–IV. művében a történelmi dokumentumok alapján az egykori megyét alkotó 151 település adatait dolgozta fel a kezdetektől 1773-ig településenként a következő sorrendben:

a település neve és névváltozatai
történelmi áttekintés
nemesi származású családjai, amelyek a község nevét viselik
kurialisták, armálisták (földtulajdon nélküli nemesek)
birtokosok
az oklevelek, iratok alapján az adott község lakossága nemzetiség, név, származás és a letelepedés évszáma szerint
jobbágyok, zsellérek, cigányok
földrajzi nevek, dűlők megnevezése

Az eredeti kiadás példányai megvétele csak nagyon ritka esetben lehetséges, gyakorlatilag nincs rá lehetőség, ezért a Pro traditio plus, n.o. szervezet elhatározta a mű reprint kiadását.
A szervezők ezúton is jelezik, hogy a művet csak a megrendelők számára nyomtatják ki, utólagos értékesítést nem vállalnak. A műből tehát az előre megrendelt és kifizetett példányszámot nyomtatják ki. A könyv ára 40 €.
Számlázási adatok:
Számlavezető bank: Slovenská sporiteľňa, a.s.
Számlatulajdonos: Pro traditio plus, n.o., Hlavná 116, Veľké Kapušany
Számlaszám: [REDACTED]
Az üzenet rovatba feltüntetni: „Gömör”.
„Éljen a lehetőséggel és hiteles dokumentumok alapján ismerje meg részletesen települése történetét!” – biztatja az érdeklődőket Kozsár Miklós igazgató.
